फिदिम गोल्डकपमा सैनिक विजयी
फिदिम–७ रानीटारमा मंगलबार सुरु तेस्रो फिदिम नगर फुटबल प्रतियोगितामा सैनिक युथ क्लब विजयी भएको छ । सैनिकले उद्घाटन खेलमा आयोजक स्वतन्त्र क्लब रानिटारलाई ७–३ ले हरायो ।
पाँचथर — फिदिम–७ रानीटारमा मंगलबार सुरु तेस्रो फिदिम नगर फुटबल प्रतियोगितामा सैनिक युथ क्लब विजयी भएको छ । सैनिकले उद्घाटन खेलमा आयोजक स्वतन्त्र क्लब रानिटारलाई ७–३ ले हरायो ।स्थानीय बराजु रंगशालामा सैनिकका तर्फबाट पुजन राइले ह्याट्रिक गरे भने दीपेश श्रेष्ठ, आशिष गुरुङले २–२ गोल गरे । आयोजकका अर्जुन गुरुङले २ र किस्मत लिम्बुले १ गोल गरे । पुस ३ मा सम्पन्न हुने स्पर्धामा ८ टिमको सहभागिता छ । विजेताले १ लाख ५० हजार र उपविजेताले ८० हजार रुपैयाँ प्राप्त गर्नेछन् । बुधबार कर्णसिं सोनाम स्मृति क्लब ताप्लेजुङ र योङ ब्वाइज क्लब इलाम तथा पशुपति ११ इलाम र चर्च ब्वाइज क्लब काठमाडौंबीच प्रतिस्पर्धा हुनेछ ।